rejauldu/bengali-wikipedia huggingface dataset:
মুন্নী বেগম বাংলার নবাব মীর জাফরের দ্বিতীয় স্ত্রী ছিলেন।  প্রাথমিক জীবন মুন্নী বেগম বালুকুন্দা,সিকান্দা,উত্তর প্রদেশে জন্মগ্রহণ করেন।তার মা তাকে ছোট বয়সেই বিশু নামক এক নর্তকীর কাছে বিক্রি করে দেন। বিশু তাকে নাচ শিখিয়ে তাকে নিজের নর্তকী দলের সদস্য করে নেয়।নর্তকীর দলটি ভারতের বিভিন্ন রাজপ্রাসাদে নৃত্য দেখাতো।তিনি তার সৌন্দর্যের জন্য খুব সহজেই সকলের নজর কাড়তে সক্ষম ছিলেন।  পরবর্তী জীবন বাংলার নবাব পরিবারের সদস্য ঘসেটি বেগম নওয়াজিস মোহাম্মদ খানের পালকপুত্র একরামুদ্দৌলার বিবাহ অনুষ্ঠানে মুন্নী বেগমদের নর্তকী দল আসে।বিয়ের আরো সুযোগের আশায় দলটি মুর্শিদাবাদেই থেকে যায়।মুন্নী বেগম সবচেয়ে সুন্দরী হওয়ার কারণে আলীবর্দি খানের প্রধান সেনাপতি মীর জাফরের নজর কাড়ে।মীর জাফর তাকে তার হারেমে নিয়ে যায়।চতুর মুন্নী বেগম খুব তাড়াতাড়ি হারেমের প্রধান হয়ে ওঠে।মীর জাফরের কাছে তার প্রথম স্ত্রী শাহ খানমের থেকেও প্রিয় হয়ে ওঠে।পলাশীর যুদ্ধে রবার্ট ক্লাইভ সিরাজউদ্দৌলাকে পরাজিত করলে মীর বাংলার নবাব হয় এবং মুন্নী বেগম নবাব-স্ত্রী হন।৫ ফেব্রুয়ারি ১৭৬৫  তারিখে মীর জাফর মারা গেলে তিনি বিধবা হন। মুন্নী বেগমের রবার্ট ক্লাইভের সাথে সুসম্পর্ক ছিলো।রবার্ট ক্লাইভ ৫ লাখ টাকার বিনিময়ে তাকে সাহায্য করার ওয়াদা করেন।টাকা দেয়ার ফলে তার পুত্রদের মসনদে বসা নিশ্চিত হয়।তিনি নবাব পরিবারের সবচেয়ে প্রভাবশালী মহিলা সদস্য হন।তিনি সম্পত্তি ও রাজপ্রাসাদের সবকিছু দেখভাল করতেন।তার পুত্র নাজিম উদ্দিন আলী খান নবাব হলে তার প্রভাব আরো বেড়ে যায়।১৭৬৬ সালে সে মারা গেলে আরেকপুত্র নজাবত আলী খান নবাব হয়।১৭৭০ সালে সেও মারা গেলে বাব্বু বেগমের পুত্র আশরাফ আলী খান নবাব হয়।যার ফলে রাজবাড়িতে তার প্রভাব কমে বাব্বু বেগমের প্রভাব বেড়ে যায়।তারপর তিনি নায়েব নাজিম ও রেজা খানকে দুর্নীতির অভিযোগে সরিয়ে দিতে ব্রিটিশ ইস্ট ইন্ডিয়া কোম্পানিকে সাহায্য করেন।রাণী ভবাণী তাকে পালকি উপহার দেয় যা বহন করতে ত্রিশ জন লোক লাগে।ত্রিশজন চাকরের খরচ দিতে একটি জমিও দেন। মৃত্যু ১০ জানুয়ারি ১৮১৩ সালে ৯৩ বছর বয়সে তিনি মৃত্যুবরণ করেন। তার মৃত্যুর জন্য ফোর্ট উইলিয়ামে ইউনিয়ন জ্যাক অর্ধ উত্তোলন এবং ৯০ বার তোপধ্বনি করা হয়।তাকে তার স্বামী মীর জাফরের পাশে পারিবারিক কবরস্থানে কবর দেয়া হয়। thumb|মুন্নী বেগমের কবর, জাফরগঞ্জ সমাধিক্ষেত্র,  মুর্শিদাবাদ  তথ্যসূত্র  বিষয়শ্রেণী:বাংলার নবাব বিষয়শ্রেণী:১৮১৩-এ মৃত্যু বিষয়শ্রেণী:১৮শ শতাব্দীর ভারতীয় মুসলিম বিষয়শ্রেণী:১৭২০-এ জন্ম বিষয়শ্রেণী:উত্তরপ্রদেশের ব্যক্তি
ডান|110px জমিয়তে উলামায়ে ইসলাম বাংলাদেশ হলো বাংলাদেশের একটি ইসলামপন্থী রাজনৈতিক দল। দলটির বর্তমান সভাপতি জিয়া উদ্দিন ও মহাসচিব মঞ্জুরুল ইসলাম আফেন্দী। ব্রিটিশ ভারতে ১৯১৯ সালে প্রতিষ্ঠিত হয় জমিয়ত উলামায়ে হিন্দ, যা অবিভক্ত ভারতের পক্ষে স্বাধীনতা সংগ্রাম চালিয়ে যায়। পাকিস্তান আন্দোলনকে সমর্থন দিয়ে তার থেকে ১৯৪৫ সালে বিচ্ছিন্ন হয়ে যায় জমিয়ত উলামায়ে ইসলাম। স্বাধীনতা উত্তর পাকিস্তানের প্রথম নির্বাচনে পূর্ব পাকিস্তানের জমিয়ত, নেজামে ইসলাম পার্টি নামে নিজেদের নির্বাচনি সেল গঠন করে ৩৬টি আসনে জয়লাভ করে। ১৯৫৮ সালে সামরিক শাসন জারি হলে পাকিস্তানে সমস্ত রাজনৈতিক কার্যকলাপ নিষিদ্ধ হয়। সামরিক শাসন পরবর্তী জমিয়ত নেতাদের রাজনৈতিক কার্যক্রম শুরু হলে পূর্বে গঠিত জমিয়তের নির্বাচনি সেল নেজামে ইসলাম পার্টি একটি স্বতন্ত্র দলের রূপ ধারণ করতে থাকে। অন্যদিকে ১৯৬৪ সালে আশরাফ আলী বিশ্বনাথীর আহ্বানে সিলেট বিভাগীয় কমিটি গঠনের মাধ্যমে জমিয়তের আরেক অংশ সংগঠিত হয়, যারা মূলত পূর্বের জমিয়ত উলামায়ে হিন্দের পূর্ব পাকিস্তান অংশের কর্মী ছিলেন। ১৯৬৭ সালে জমিয়ত স্পষ্টতঃ দুইভাগে ভাগ হয়ে যায়। অন্যভাগ নেজামে ইসলাম পার্টি নামে কার্যক্রম চালিয়ে যায়। (বাকি অংশ পড়ুন...)
থাম্ব|মুহাম্মদ ইমারা (২০১৫) মুহাম্মাদ ইমারা (৭ ডিসেম্বর ১৯৩১, ১৩৫০ হিজরি - ২৮ ফেব্রুয়ারি ২০২০, ১৪৪১ হিজরি  ) একজন ইসলামি চিন্তাবিদ, লেখক এবং সম্পাদক ছিলেন, পাশাপাশি কায়রোর আল-আজহার বিশ্ববিদ্যালয়ের ইসলামি গবেষণার সদস্য ছিলেন।    অবদান  মুহাম্মদ ইমারা "ইসলামি দর্শন, কুরআন, রাজনীতি এবং বৌদ্ধিক বিষয় নিয়ে একশটিরও বেশি বই" রচনা করেছেন,John L. Esposito (ed.), The Oxford Dictionary of Islam, Oxford University Press, 2004, p. 18 যার মধ্যে রয়েছে:   তায়রাত আল-ফিকর আল-ইসলামী   আল-তাহরির আল-ইসলামী লিলমার'আহ  আল-ইমাম মুহাম্মাদ আবদুহ: মুজাদীদ আদল-দুনিয়া বিতাজদীদ দল-দ্বীন  আল-ইসলাম ওয়া হুকুক উল--ইনসান: দারুরাত লা হুকুক  আল-ইসলাম ওয়াল আকালিয়্যাত  আল-গরব ওয়াল-ইসলাম: আইন আল-খাত্তা 'ওয়া-আইন আল-সাওয়াব?   আরও দেখুন    মোহাম্মদ সেলিম আল-আওয়া  মোহাম্মদ আল গাজালী  ইউসুফ আল-কারযাভি   তথ্যসূত্র   বিষয়শ্রেণী:মিশরীয় লেখক বিষয়শ্রেণী:২০২০-এ মৃত্যু বিষয়শ্রেণী:১৯৩১-এ জন্ম
বেনডো (, ) প্রতিরক্ষামূলক খেলা যা গড়ে উঠেছে বিভিন্ন জীবজন্তুর কৌশলের মাধ্যমে। এই শব্দের প্রারম্ভিক অর্থ ছিল নিজস্ব নিয়মানুবর্তিতা, নিজস্ব বিকাশ এবং নিজস্ব উন্নয়ন। পরে এটির অর্থ দাড়িয়েছে নিজস্ব রক্ষা এবং প্রতিরক্ষা। বেনডোকে ভুলবশত সব বার্মিজ মার্শাল আর্টের জাতিগত অর্থ হিসেবে ব্যবহার করা হয় কিন্তু এটি প্রকৃতপক্ষে একটি বিধিবিধান ছাড়া কিছু নয়।   অনুশীলন  thumb|left|130px|ঈগল স্টাইল অন্যান্য এশিয়ান মার্শাল আর্টের মতো, বেনডো স্কুল তাদের শিক্ষা শুরু করে মৌলিক দাঁড়ানো এবং পায়ের কাজে জোর দিয়ে। প্রাথমিক ধাপের অনুশীলন কয়েক মাস ধরে চলে কোন কোন সময় তা বছরে গিয়ে দারায়, যা নির্ভর করে শিক্ষক অথবা পদ্ধতির উপর। দ্বিতীয় ধাপের অনুশীলনে ঠেকানো শিখান হয়।   তথ্যসূত্র    30px Ba Than (Gyi), Manual of the Bando discipline, National Bando Association, Burma, 1946–68  30px Maung Gyi, Bando, philosophy, principles et practice, IST edition, 2000  30px Maung Gyi, Burmese bando boxing, Ed. R.Maxwell, Baltimore, 1978   বহিঃসংযোগ    International Thaing Bando Association  French Bando & Lethwei Federation  Meylan Thaing Bando  Grenoble Thaing Bando  Pakistan Bando karate Association International  The 1st biggest blog of the Karate Association  American Bando Association & More Info (Greater Hartford Bando Association page)  Advanced Fighting System  Bando of New England  Northern Virginia Bando Club  Piedmont Bando Club, Northern Virginia  Combat Bando Association  বিষয়শ্রেণী:বর্মী মার্শাল আর্ট বিষয়শ্রেণী:যুদ্ধ ক্রীড়া
.বিই বেলজিয়ামের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি ১৯৮৯ সালে সক্রিয় হয় ও তখন ক্যাথোলিক বিশ্ববিদ্যালয় লিউভ্যান এর অধীন পিয়েরে ভারবিতেন দ্বারা নিয়ন্ত্রিত হত। ২০০০ সালে এর নিয়ন্ত্রণ ক্ষমতা ডিএনএস বেলজিয়াম এর কাছে অর্পণ করা হয়। জুন, ২০১৩ এর হিসাব অনুযায়ী বর্তমান নিবন্ধিত ডোমেইন নামের সংখ্যা ১,৩৯২,৪৭৭। নভেম্বর ২০০৫ সালে ঘোষণা করা হয়, ২০০৬ সালের জানুয়ারির পূর্ব পর্যন্ত সকল প্রাথমিক নিবন্ধন বিনামূল্যে করা হবে। এই ঘোষণার প্রথম দিনেই ১৭,০০০ আবেদন জমা পরেছিল। সরাসরি .বিই এর অধীন নিবন্ধন করা যায়। তবে বেলজিয়ামের কিছু প্রধান শিক্ষা প্রতিষ্ঠান তৃতীয় স্তরের (ac.be) ডোমেইন নাম ব্যবহার করে থাকে। ডোমেইন নামের জন্য যে কোন আবেদন নিবন্ধিত প্রতিনিধির মাধ্যমে করতে হয়।   ডোমেইন হ্যাক  ইউটিউব ওয়েবসাইট তাদের ভিডিওর সংক্ষিপ্ত ইউরাএল হিসেবে .বিই (youtu.be) ব্যবহার করে থাকে। উদাহরণস্বরুপ, www.youtube.com/watch?v=CODE এই ইউআরএলটির সংক্ষিপ্ত youtu.be/CODE   তথ্যসূত্র    বহিঃসংযোগ   IANA .be whois information   List of .be registered agents  বিষয়শ্রেণী:কান্ট্রি কোড টপ-লেভেল ডোমেইন বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
thumb|right|মুইগুইথানিয়া' বই (১৯২৯) থেকে পৃষ্ঠা  সোয়াহিলি ভাষা কেনিয়ার সরকারি ভাষা। এক কোটিরও বেশি লোক এই ভাষাতে কথা বলেন। সোয়াহিলি এখানকার সার্বজনীন ভাষা। এছাড়াও আরও প্রায় ৫০টি স্থানীয় ভাষা প্রচলিত। এদের মধ্যে কিকুয়ু ভাষা, লুও ভাষা, লুইয়া ভাষা এবং কাম্বা ভাষা উল্লেখযোগ্য। কেনিয়া স্বাধীনতা লাভের অব্যবহিত পরে ইংরেজি ভাষা দেশটির সরকারি ভাষা ছিল। বর্তমানে দ্বিতীয় ভাষা হিসেবে ইংরেজি ভাষা গুরুত্বপূর্ণ।   তথ্যসূত্র    বহিঃসংযোগ   কেনিয়ার ভাষার উপর এথনোলগ-এর রিপোর্ট  বিষয়শ্রেণী:কেনিয়া বিষয়শ্রেণী:আফ্রিকার ভাষা বিষয়শ্রেণী:কেনিয়ার ভাষা বিষয়শ্রেণী:বহুভাষিকতা
মনোয়ার হোসেন চৌধুরী একজন বাংলাদেশি রাজনীতিবিদ ও একাদশ জাতীয় সংসদ সদস্য। মনোয়ার হোসেন চৌধুরী গাইবান্ধা-৪ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।  জন্ম ও শিক্ষাজীবন মনোয়ার হোসেন চৌধুরীর জন্ম গাইবান্ধা জেলায়। তিনি বাংলাদেশ প্রকৌশল বিশ্ববিদ্যালয় (বুয়েট) থেকে পড়াশোনা করে প্রকৌশলী হন। এ ছাড়াও তিনি ছাত্রজীবনে বাংলাদেশ ছাত্রলীগ বুয়েট শাখার সভাপতি ছিলেন  রাজনৈতিক ও  কর্মজীবন এলজিইডির সাবেক প্রধান প্রকৌশলী মনোয়ার হোসেন চৌধুরী রাজনীতিতে সক্রিয় এবং প্রথমবারের মতো সংসদ সদস্য নির্বাচিত হয়েছেন। তিনি ২০০৮ ২০১৪ সালেও জাতীয় সংসদ নির্বাচনে আওয়ামী লীগের পক্ষেে নৌকা মার্কায় নির্বাচন করে ২০১৪ সালে পরাজিত হলেও ২০০৮ সালের নির্বাচনে তিনি বিজয়ী হয়ে ছিলেন। তিনি ২০১৮ এর নির্বাচনে পাঁচ লক্ষাধিক ভোটে নির্বাচিত হন।   আরও দেখুন  একাদশ জাতীয় সংসদ নির্বাচন, ২০১৮  একাদশ জাতীয় সংসদ সদস্যদের তালিকা  দশম জাতীয় সংসদ সদস্যদের তালিকা  বাংলাদেশের জাতীয় সংসদের সদস্যদের তালিকা  তথ্যসূত্র  বহিঃসংযোগ  একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:একাদশ জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:গাইবান্ধা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:১৯৪৮-এ জন্ম
থাম্ব|পূর্ব তিমুরের জনপ্রিয় মোরগ লড়াই , দর্শকদের মনোযোগই জানান দেয় তারা এ খেলাটা কতটা ভালোবাসে । পূর্ব তিমুর তুলনামূলকভাবে নতুন একটি দেশ। বিশ্বের অন্যতম দরিদ্র দেশ হওয়ার ফলে এদেশে পেশাদার পর্যায়ে ক্রীড়াবিষয়ক কার্যক্রম খুবই সীমিত। তবুও তারা একাধিক আন্তর্জাতিক ক্রীড়া প্রতিযোগিতায় অংশ নিচ্ছে।   আন্তর্জাতিক ক্রীড়া সংস্থা    পূর্ব তিমুর বেশ কয়েকটি আন্তর্জাতিক খেলাধুলা সমিতির অংশ, যার মধ্যে অন্যতম হচ্ছে আন্তর্জাতিক অলিম্পিক কমিটি (আইওসি)। পূর্ব তিমোরেস অলিম্পিক কমিটি (সিওটিএল) নামে পূর্ব তিমুরকে আইওসি বোর্ড স্বীকৃতি প্রদান করেছে। আইওসি পূর্ব তিমুরের চার সদস্যের একটি প্রতীকী দলকে ২০০০ গ্রীষ্মকালীন অলিম্পিক গেমসে "স্বতন্ত্র অলিম্পিক অ্যাথলেট" হিসেবে অংশগ্রহণের অনুমতি দেয়। পরবর্তীতে ফেদারেসাও তিমর-লেস্তে দে আতলেতিসমো হিসেবে আন্তর্জাতিক অ্যাথলেটিক্স ফেডারেশনে (আইএএএফ) যোগদান করে। ফেদারেসাও দে ব্যাডমিন্টন দে তিমর-লেস্তে এপ্রিল ২০০৩ সালে আন্তর্জাতিক ব্যাডমিন্টন ফেডারেশনে (আইবিএফ) যোগদান করে। ইউনিয়ন সাইক্লিস্ট ইন্টারন্যাশনালে পূর্ব তিমুর সাইক্লিং ফেডারেশন হিসেবে যোগদান করে। আন্তর্জাতিক ভারোত্তোলন ফেডারেশনে কনফেদারেসাও দে দেসপোর্তিভো দে তিমর-লেস্তে নামে যোগদান করে। পূর্ব তিমুর আন্তর্জাতিক টেবিল-টেনিস ফেডারেশনেরও (আইটিটিএফ) একটি সদস্য। ২০০৫ সালের সেপ্টেম্বরে, ফিফায় পূর্ব তিমুরের জাতীয় ফুটবল দল যোগদান করে। ২০১৩ সালে, পূর্ব তিমুরের জাতীয় বাস্কেটবল দল ফিবাতে যোগদান করে।   আন্তর্জাতিক প্রতিযোগীটায় অংশগ্রহণ  ইতোমধ্যে পূর্ব তিমুর একাধিক আন্তর্জাতিক ক্রীড়া প্রতিযোগিতায় অংশ নিয়েছে। যদিও ক্রীড়াবিদরা এপর্যন্ত কোন পদক জয়লাভ করতে পারেননি, পূর্ব তিমুরের ক্রীড়াবিদরা ২০০৩ সালে ভিয়েতনামে অনুষ্ঠিত ২০০৩ দক্ষিণ-পূর্ব এশীয় গেমসে দক্ষিণ- পূর্ব এশীয় ক্রীড়াবিদদের সাথে প্রতিযোগিতা করার সুযোগ পেয়েছিল। ২০০৩ সালের ভিয়েতনামে অনুষ্ঠিত এশিয়ান প্যারালিম্পিকস গেমসেও পূর্ব তিমুর একটি ব্রোঞ্জ পদক জয়লাভ করতে সমর্থ হয়েছিল। এথেন্সে অনুষ্ঠিত ২০০৪ অলিম্পিক গেমসে ছয়জন ক্রীড়াবিদ তিনটি খেলায় অংশ নিয়েছিল; যেগুলো হচ্ছে: অ্যাথলেটিকস, ভারোত্তোলন এবং বক্সিং। ২০০৫ সালে, পূর্ব তিমুর আরনিসে অনুষ্ঠিত দক্ষিণ-পূর্ব এশীয় গেমসে তিনটি পদক জয়লাভ করেছিল। পূর্ব তিমুর প্রথম লসোফনি গেমসে প্রতিযোগী দেশগুলোর মধ্যে অন্যতম ছিল, যেখানে মহিলা ভলিবল দল ব্রোঞ্জ পদক জয়লাভ করেছিল; উক্ত প্রতিযোগিতা তিনটি দলের মধ্যে হয়েছিল এবং পূর্ব তিনটি ম্যাচেই হেরেছিল। ৩০শে অক্টোবর ২০০৮ সালে, পূর্ব তিমুর এক ফুটবল ম্যাচে কম্বোডিয়ার বিপক্ষে ২–২ ড্র করে প্রথম আন্তর্জাতিক পয়েন্ট অর্জন করেছিল।   তথ্যসূত্র   বিষয়শ্রেণী:পূর্ব তিমুর বিষয়শ্রেণী:পূর্ব তিমুর এর আন্তর্জাতিক খেলাধুলা বিষয়শ্রেণী:পূর্ব তিমুরের খেলাধুলা বিষয়শ্রেণী:ফেডারেলও টিমোর-লেস্টে ডি অ্যাটলেটিজো বিষয়শ্রেণী:পূর্ব তিমুর সাইক্লিং ফেডারেশন বিষয়শ্রেণী:ফেডারেলও ডি ব্যাডমিন্টন ডি টিমর-লেস্টে বিষয়শ্রেণী:পূর্ব তিমুরের জাতীয় ফুটবল দল ফিফায় বিষয়শ্রেণী:পূর্ব তিমুরের সংস্কৃতি
অ্যাপল এ৪ হলো অ্যাপল কর্তৃক ডিজাইন এবং স্যামসাং কর্তৃক প্রস্তুত করা একটি ৩২-বিট প্যাকেজ অন প্যাকেজ (PoP) সিস্টেম অন চিপ (SoC)। এটি অ্যাপলের নিজস্ব নকশাকৃত প্রথম এসওসি ছিল। অ্যাপল প্রথম প্রজন্মের আইপ্যাডে সর্বপ্রথম এ৪ চিপটি ব্যবহার করেছিল।  অ্যাপল এ৪ (আইফোন ৪) ধারণকারী কোনো মোবাইল ডিভাইসের জন্য সর্বশেষ অপারেটিং সিস্টেম সংস্করণ হিসেবে অ্যাপল iOS 7.1.2 সরবরাহ করেছিল যা ২০১৪ সালের ৩০ জুন প্রকাশিত হয়েছিল। অ্যাপল এ৪ (দ্বিতীয়-প্রজন্ম অ্যাপল টিভি) ধারণকারী অ্যাপল টিভির জন্য সর্বশেষ অপারেটিং সিস্টেম সংস্করণ হিসেবে Apple TV Software 6.2.1 সরবরাহ করা হয়েছিল যা ২০১৪ সালের ১৭ সেপ্টেম্বর প্রকাশিত হয়েছিল।   ডিজাইন  অ্যাপল ইঞ্জিনিয়াররা "অত্যন্ত শক্তিশালী তবুও অত্যন্ত শক্তি সাশ্রয়ী" হওয়ার উপর জোর দিয়ে এ৪ চিপটি ডিজাইন করেছিলেন। এ৪-এ একটি কোরবিশিষ্ট এআরএম কর্টেক্স-এ৮ কেন্দ্রীয় প্রক্রিয়াকরণ ইউনিট রয়েছে যা স্যামসাং এর ৪৫ ন্যানোমিটার ফ্যাব্রিকেশন প্রক্রিয়ায় উৎপাদন করা হয়েছিল। স্যামসাং এর সহযোগিতায় এটিতে চিপ ডিজাইনার ইনট্রিন্সিটির (যা পরবর্তীকালে অ্যাপল অধিগ্রহণ করেছিল) বিকশিত উন্নত কর্মক্ষমতা বর্ধনের প্রযুক্তি ব্যবহার করা হয়েছিল। ফলস্বরূপ, সিপিইউটি (হামিংবার্ড) এআরএম এর সরবরাহিত কর্টেক্স-এ৮ ডিজাইনের সাথে পুরোপুরি সামঞ্জস্য রেখে পূর্বের কর্টেক্স-এ৮ সিপিইউগুলির তুলনায় অনেক বেশি ক্লক রেটে চালাতে সক্ষম। এ৪ সিপিইউতে ব্যবহৃত একই কর্টেক্স-এ৮ স্যামসাংয়ের এস৫পিসি১১০এ০১ SoC তেও ব্যবহৃত হয়েছিল। এ৪ সিপিইউতে একটি একক-কোরবিশিষ্ট পাওয়ারভিআর এসজিএক্স৫৩৫ গ্রাফিক্স প্রসেসিং ইউনিট (GPU) রয়েছে। এ৪ এর ডাই অঞ্চলটির ৫৩.৩ মিমি² অবধি আয়তন দখল করে।  প্রথম প্রজন্মের আইপ্যাডের অভ্যন্তরে ব্যবহৃত এ৪ সিপিইউর কর্টেক্স-এ৮ এর ক্লক রেট ১ গিগাহার্টজ। আইফোন ৪ এবং চতুর্থ প্রজন্মের আইপড টাচের অভ্যন্তরে ব্যবহৃত এ৪ এর কর্টেক্স-এ৮ এর ক্লক রেট ৮০০ মেগাহার্টজ (১ গিগাহার্টজ থেকে আন্ডারক্লক করা)। দ্বিতীয় প্রজন্মের অ্যাপল টিভির অভ্যন্তরে ব্যবহৃত এ৪ এর কর্টেক্স-এ৮-এর ক্লক রেট কী তা অজানা।  র‍্যাম সমর্থনের জন্য এ৪ PoP ইনস্টলেশনের পদ্ধতি ব্যবহার করে। প্রথম প্রজন্মের আইপ্যাড, চতুর্থ প্রজন্মের আইপড টাচ এবং দ্বিতীয় প্রজন্মের অ্যাপল টিভিতে ব্যবহৃত এ৪ এর শীর্ষ প্যাকেজটিতে দুটি ১২৮ এমবি এলপিডিডিআর চিপ রয়েছে, যা মোট ২৫৬ এমবি র‌্যাম সরবরাহ করে। আইফোন ৪ এর অভ্যন্তরে ব্যবহৃত এ৪ এর শীর্ষ প্যাকেজটিতে দুটি ২৫৬ এমবি এলপিডিডিআর চিপ রয়েছে, যা মোট ৫১২ এমবি র‌্যাম সরবরাহ করে। র‌্যামটি এআরএম এর ৬৪-বিট প্রশস্ত এএমবিএ ৩ এএক্সআই বাস ব্যবহার করে এ৪ এর সাথে সংযুক্ত রয়েছে।   অ্যাপল এ৪ ব্যবহার করে এমন পণ্য    আইপ্যাড (১ম প্রজন্ম)  আইফোন ৪  আইপড টাচ (৪র্থ প্রজন্ম)  অ্যাপল টিভি (২য় প্রজন্ম)   আরও দেখুন    অ্যাপলের ডিজাইন করা প্রসেসর, অ্যাপলের ডিজাইন করা এআরএম-ভিত্তিক প্রসেসরের পরিসর  PWRficient, পি.এ. সেমি কর্তৃক ডিজাইন করা মাইক্রোপ্রসেসরের একটি সিরিজ। অ্যাপল নিজস্ব কাস্টম চিপ ডিজাইন বিভাগ গঠন করার জন্য পি.এ. সেমি অধিগ্রহণ করেছিল।   তথ্যসূত্র    বহিঃসংযোগ    MacWorld – Apple inside: the significance of the iPad's A4 chip   CNET—Inside the iPad: Apple's new 'A4' chip   HotHardware—iPad's Identity Crisis and Apple's A4 CPU Showstopper  EETimes—Apple's A4 dissected  Understanding iPad’s A4 Processor  ARM Cortex-A series processors  PowerVR GPU specifications pages   বিষয়শ্রেণী:অ্যাপল ইনকর্পোরেটেড মোবাইল প্রসেসর বিষয়শ্রেণী:এআরএম আর্কিটেকচার বিষয়শ্রেণী:অ্যাপল ইনকর্পোরেটেড প্রসেসর বিষয়শ্রেণী:২০১০-এ প্রবর্তিত পণ্য বিষয়শ্রেণী:২০১৪-এ বন্ধ পণ্য ও সেবা
পাকিস্তান ক্রিকেট দল তিনটি টেস্ট ক্রিকেট, পাঁচটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য শ্রীলঙ্কা সফর করে, যা জুন থেকে আগস্ট ২০১৫-এ অনুষ্ঠিত হয়। দলীয় সদস্য টেস্টওডিআইটি২০আই       অ্যাঞ্জেলো ম্যাথিউস (অধিঃ)  লাহিরু থিরিমানে (সহঃ অধিঃ)  কৌশল সিলভা  দিমুথ করুনারত্নে  কুমার সাঙ্গাকারা  দিনেশ চান্ডিমাল  কিথুরুয়ান ভিথানাগে  জিহান মুবারক  কুশল পেরেরা  রঙ্গনা হেরাথ  দিলরুয়ান পেরেরা  থারিন্ডু কৌশল  নুয়ান প্রদীপ  ধাম্মিকা প্রসাদ  দুষ্মন্ত চামিরা  সুরঙ্গা লকমল  উপুল থারাঙ্গা  লাহিরু গামাগে মিসবাহ-উল-হক (অধিঃ)  আজহার আলী (সহঃ অধিঃ)  মোহাম্মদ হাফিজ  আহমেদ শেহজাদ  শান মাসুদ  ইউনুস খান  আসাদ শফিক  হারিস সোহেল  সরফরাজ আহমেদ  ইয়াসির শাহ  জুলফিকার বাবর  ওয়াহাব রিয়াজ  জুনায়েদ খান  ইমরান খান  এহসান আদিল  রাহাত আলী অ্যাঞ্জেলো ম্যাথিউস (অঃ)  দিনেশ চান্ডিমাল  তিলকরত্নে দিলশান  সুরঙ্গা লকমল  লাসিথ মালিঙ্গা  সচিথ পাথিরানা  কুশল পেরেরা  থিসারা পেরেরা  নুয়ান প্রদীপ  সিক্কুজি প্রসন্ন  অশন প্রিয়ঞ্জন  সচিত্র সেনানায়েকে  মিলিন্ডা শ্রীবর্ধনা  উপুল থারাঙ্গা  লাহিরু থিরিমানে  লাহিরু গামাগে আজহার আলী (অধিঃ)  সরফরাজ আহমেদ (সহঃ অধিঃ)  এহসান আদিল  মুখতার আহমেদ  আনোয়ার আলী  রাহাত আলী  বিলাল আসিফ  বাবর আজম  মোহাম্মদ হাফিজ  মোহাম্মদ ইরফান  শোয়েব মালিক  মোহাম্মাদ রিজওয়ান  আসাদ শফিক  ইয়াসির শাহ  আহমেদ শেহজাদ  ইমাদ ওয়াসিম লাসিথ মালিঙ্গা (অধিঃ)  তিলকরত্নে দিলশান  বিনুরা ফার্নান্দো  শিহান জয়াসুরিয়া  চামারা কাপুগেদারা  নুয়ান কুলাসেকারা  অ্যাঞ্জেলো ম্যাথিউস  কুশল পেরেরা  থিসারা পেরেরা  দাসুন শানাকা  চতুরঙ্গ ডি সিলভা  ধনঞ্জয় ডি সিলভা  মিলিন্ডা শ্রীবর্ধনা  জেফ্রি ভ্যান্ডারসে  কিথুরুয়ান ভিথানাগে শহীদ আফ্রিদি (অধিঃ)  মুখতার আহমেদ  সরফরাজ আহমেদ  উমর আকমল  আনোয়ার আলী  নোমান আনোয়ার  মোহাম্মদ হাফিজ  মোহাম্মদ ইরফান  শোয়েব মালিক  ওয়াহাব রিয়াজ  মোহাম্মাদ রিজওয়ান  ইয়াসির শাহ  আহমেদ শেহজাদ  সোহেল তানভীর  ইমাদ ওয়াসিম  জিয়া-উল-হক  প্রস্তুতিমূলক খেলা শ্রীলঙ্কা ক্রিকেট বোর্ড সভাপতি একাদশ ব পাকিস্তান একাদশ  টেস্ট সিরিজ  ১ম টেস্ট  ২য় টেস্ট  ৩য় টেস্ট  ওডিআই সিরিজ ১ম ওডিআই  ২য় ওডিআই  ৩য় ওডিআই  ৪র্থ ওডিআই  ৫ম ওডিআই  টি২০আই সিরিজ ১ম টি২০আই  ২য় টি২০আই   তথ্যসূত্র    বহিঃসংযোগ   ইএসপিএন ক্রিকইনফোয় সিরিজের প্রধান পাতা  বিষয়শ্রেণী:২০১৫-এ শ্রীলঙ্কান ক্রিকেট বিষয়শ্রেণী:২০১৫-এ পাকিস্তানি ক্রিকেট বিষয়শ্রেণী:২০১৫-এ আন্তর্জাতিক ক্রিকেট প্রতিযোগিতা বিষয়শ্রেণী:পাকিস্তান ক্রিকেট দলের শ্রীলঙ্কা সফর
বেঁটে শূকর  ( বৈজ্ঞানিক নাম: Porcula salvania) হিমালয়ের পাদদেশে ৩০০ মি (৯৮০ ফুট) পর্যন্ত উচ্চতায় অবস্থিত পললীয় তৃণভূমির একটি সুইড পরিবারের একটি ছোট্ট প্রাণী। বর্তমানে, এদেরকে ভারতের আসাম এবং সম্ভবত দক্ষিণ ভুটানে পাওয়া যায়। এদের সংখ্যা ২৫০ টিরও কম বলে অনুমান করা হয়, এটি আইইউসিএন লাল তালিকায় বিপন্ন হিসাবে তালিকাভুক্ত হয়। https://www.iucnredlist.org/species/21172/44139115   তথ্যসূত্র    বহিঃসংযোগ   বিষয়শ্রেণী:মেরুদণ্ডী প্রাণী বিষয়শ্রেণী:চতুষ্পদী প্রাণী বিষয়শ্রেণী:ক্ষুরযুক্ত চতুষ্পদ বিষয়শ্রেণী:নেপালের স্তন্যপায়ী বিষয়শ্রেণী:বাংলাদেশের স্তন্যপায়ী বিষয়শ্রেণী:ভারতের স্তন্যপায়ী বিষয়শ্রেণী:এশিয়ার স্তন্যপায়ী বিষয়শ্রেণী:অসমের স্তন্যপায়ী বিষয়শ্রেণী:অসমের প্রাণী বিষয়শ্রেণী:১৮৪৭-এ বর্ণিত স্তন্যপায়ী বিষয়শ্রেণী:ব্রায়ান হজসন কর্তৃক নামকরণকৃত ট্যাক্সা বিষয়শ্রেণী:ভুটানের স্তন্যপায়ী
বিন্যাস উল্লেখ করা যায়ঃ    Page layout (বিন্যাস পত্রিকা বা পত্রিকার গঠনপ্রণালী), দ্রষ্টব্যবস্তু গুলিকে শ্রেণীবদ্ধকরণকেই পত্রিকার গঠনপ্রণালী (পেজ লেআউট) বলা হয়।  Comprehensive layout (comp) {বিস্তীর্ণ গঠনপ্রণালী (কম্প)}- একজন নকশাকারী, একজন মক্কেল উদ্দেশ্যে একটি প্রস্তাবিত পত্রিকা উপস্থাপন করেন।  Layout (computing) {গঠনপ্রণালী (গণনা করা)}, এটি একটি গণনা পদ্ধতি যেটির মাধ্যমে মহাকাশের তথা শূন্যের অবস্থানরত পদার্থ গুলির অবস্থান নির্ণয় করা যায়।  বিন্যাস অথবা গঠনপ্রণালীর অপর নাম হল,  web browser engine, (ওয়েব ব্রাউসার ইঞ্জিন), এটি একটি মূল সফটওয়্যার যেটির মাধ্যমে ওয়েব-ব্রাউসারের বিষয়-বস্তু প্রদর্শিত হয়।   Automobile layout (মোটরগাড়ির গঠনপ্রণালী), একটি গাড়ির যন্ত্রাংশ এবং চাকা প্রভৃতির অবস্থান বর্ণনা প্রদান করা।  Integrated circuit layout (অংশভুক্ত বর্তনীর গঠনপ্রণালী) অংশভুক্ত বর্তনী গুলির জ্যামিতিক বিবরণ প্রদান করা।   Keyboard layout (কীবোর্ড গঠনপ্রণালী), কোনও মুদ্রণ কীবোর্ড-এর উপর কিছু চাবির সুসজ্জিত বিন্যাস।  Model railroad layout (রেলপথের নকশার গঠনপ্রণালী) রেলপথের পথ বা লাইন গুলির গঠনপ্রণালী।  গঠনপ্রণালী অথবা,  marking out (প্রতিপাদন করা) উৎপাদনকালে, পারিশ্রমিক অনুযায়ী একটি নকশা প্রদান করা।  Plant layout study, (বৃক্ষরোপণের গঠনপ্রণালীর পঠনপাঠন) এটি একটি ইঞ্জিনিয়ারিং যেটির মাধ্যমে, উৎপাদনের জন্য, কোনো উদ্ভিদের শারীরিক তথা বহিরাগত আকৃতি বিশ্লেষণ করা হয়।  গঠনগতপ্রণালী অথবা বিন্যাস হল একটি বিশেষ প্রকারের বিভক্তিকরণ বা( splits) স্প্লিটস, এটি একটি অবস্থান যেটিতে পা যুগল উল্টো দিকে প্রসারিত করা হয়।  বিন্যাস বা গঠনপ্রণালী হল একটি রানিং ক্যাচ অ্যান্ড স্লাইড ইন (আলটিমেট ফ্রিসবী) { Running Catch and Slide in (Ultimate Frisbee)}   Process layout, প্রক্রিয়াকরণ বিন্যাস বা গঠনপ্রণালী-একটি উদ্ভিদ সংক্রান্ত ভু-পরিকল্পনা, যেটি ক্রিয়ার উপর নির্ভরশীল উপকরণসামগ্রী সঙ্গবদ্ধ ভাবে থাকে।  Product layout, পণ্য বিন্যাস বা পণ্য গঠনপ্রণালী- একটি উদ্ভিদ সংক্রান্ত ভু-পরিকল্পনা, যেটির উপকরণসামগ্রী নির্দিষ্ট শ্রেণিবদ্ধ ভাবে থাকে।  বিষয়শ্রেণী:দ্ব্যর্থতা নিরসন পাতা
মুহাম্মদ জামাল উদ্দিন (; জন্ম ১ জানুয়ারী ১৯৬১) একজন পাকিস্তানি রাজনীতিবিদ। তিনি আগস্ট ২০১৮ সাল থেকে পাকিস্তানের জাতীয় পরিষদের সদস্য হিসেবে আছেন। এর আগে তিনি জুন ২০১৩ থেকে মে ২০১৮ সাল পর্যন্ত জাতীয় পরিষদের সদস্য ছিলেন।   জন্ম ও প্রাথমিক জীবন  মুহাম্মদ জামাল উদ্দিন ১ জানুয়ারী ১৯৬১ জন্মগ্রহণ করেন।   রাজনৈতিক ও কর্মজীবন  তিনি ২০১৩ সালের পাকিস্তানের সাধারণ নির্বাচনে এনএ-৪২ (উপজাতীয় অঞ্চল-২) আসন থেকে জমিয়তে ওলামায়ে ইসলাম (এফ)-এর প্রার্থী হিসাবে পাকিস্তানের জাতীয় পরিষদের সদস্য নির্বাচিত হন।  তিনি ৩,৪৬৮ ভোট পেয়ে স্বতন্ত্র প্রার্থী কাইয়ুম শের মাহসুদকে পরাজিত করেছিলেন।   তিনি ২০১৮ সালের পাকিস্তানের সাধারণ নির্বাচনে এনএ-৪৯ (উপজাতি অঞ্চল-এক্স) আসন থেকে মুত্তাহিদা মজলিস-এ-অমল (এমএমএ)-এর প্রার্থী হিসাবে জাতীয় সংসদে পুনরায় নির্বাচিত হন। তিনি ৭৭৯৪ টি ভোট পেয়ে পাকিস্তান তেহরিক-ই-ইনসাফের প্রার্থী দোস্ত মুহাম্মদ খানকে পরাজিত করেছিলেন।    তথ্যসূত্র   বিষয়শ্রেণী:পাকিস্তানি রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩ বিষয়শ্রেণী:১৯৬১-এ জন্ম বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:জীবিত ব্যক্তি বিষয়শ্রেণী:মুত্তাহিদা মজলিস-এ-অমলের এমএনএ বিষয়শ্রেণী:দেওবন্দি ব্যক্তি বিষয়শ্রেণী:খাইবার পাখতুনখোয়ার ব্যক্তি বিষয়শ্রেণী:জমিয়ত উলামায়ে ইসলামের (ফ) রাজনীতিবিদ
কোর্ট রুম - সাচ্চাই হাজির হো (বাংলা:  কোর্ট রুম - সত্য কি উপস্থিত?) আইন এবং অপরাধ ভিত্তিক একটি ভারতীয় টেলিভিশন ধারাবাহিক। এটি কালার্স টিভিতে ৯ ফেব্রুয়ারি ২০১৯-এ প্রথমবারের মতো প্রচারিত হয়েছিল এবং এটি উপস্থাপনা করেছিলেন বিকাশ কুমার।   তথ্যসূত্র    বহিঃসংযোগ     বিষয়শ্রেণী:ভারতীয় টেলিভিশন ধারাবাহিক বিষয়শ্রেণী:অপর্যালোচিত অনুবাদসহ পাতা বিষয়শ্রেণী:কালার্স টিভির মৌলিক অনুষ্ঠান বিষয়শ্রেণী:২০১৯-এ অভিষিক্ত ভারতীয় টেলিভিশন ধারাবাহিক
মিয়া গোলাম পরওয়ার (জন্ম: ৮ সেপ্টেম্বর ১৯৫৯) একজন বাংলাদেশী শিক্ষক, সাংবাদিক এবং রাজনীতিবিদ এবং বাংলাদেশ জামায়াতে ইসলামীর সেক্রেটারি জেনারেল।  এর পূর্বে ২০১৬ সালের নভেম্বর থেকে ২৫ ডিসেম্বর ২০১৯ পর্যন্ত তিনি জামায়াতের নায়েবে আমীর হিসেবে  দায়িত্ব পালন করেন। এছাড়া তিনি বাংলাদেশ শ্রমিক কল্যাণ ফেডারেশনের সভাপতির দায়িত্বও পালন করেছেন। গোলাম পরওয়ার ২০০১ সালের জাতীয় সংসদ নির্বাচনে খুলনা-৫ আসন থেকে জামায়াতের মনোনয়নে সংসদ সদস্য নির্বাচিত হন।   প্রারম্ভিক জীবন  গোলাম পরওয়ার ৮ সেপ্টেম্বর ১৯৫৯ সালে খুলনা জেলার ফুলতলা উপজেলার শিরোমণি গ্রামে জন্মগ্রহণ করেন। শিক্ষাজীবনে বি এল কলেজ থেকে  হিসাববিজ্ঞানে বিকম. ও এমকম. পাশ করার পর স্থানীয় কলেজে অধ্যাপনা করেন  ও পত্রিকায় সাংবাদিকতার সাথে জড়িত ছিলেন।   রাজনৈতিক জীবন  পরওয়ার  ১৯৭৪ সালে তিনি জাসদ ছাত্রলীগে যোগদান করে ছাত্র রাজনীতিতে যুক্ত হন।   ১৯৭৫ সালে ছাত্র থাকাবস্থায় জামায়াতের সহযোগী ছাত্র সংগঠনে যোগদান করেন। পর্যায়ক্রমে ছাত্রশিবিরের খুলনা মহানগরীর সেক্রেটারীর দায়িত্ব পালন করেন। তিনি ১৯৯৬ সাল থেকে ২০১১ সাল পর্যন্ত খুলনা মহানগরে জামায়াতের আমীর এবং ২০১২ সাল থেকে ২০১৬ সালের নভেম্বর পর্যন্ত কেন্দ্রীয় সহকারী সেক্রেটারি জেনারেল হিসেবে দায়িত্ব পালন করেন। পরবর্তীতে জামায়াতে ইসলামীর নায়েবে আমির মনোনীত  হন।  ২০০১ সালের অষ্টম জাতীয় সংসদ নির্বাচনে খুলনা-৫ (ফুলতলা-ডুমুরিয়া) আসন থেকে জামায়াতের মনোনয়নে সংসদ সদস্য নির্বাচিত হন।  একই আসনে ১৯৯১ ও ২০০৮ সালের জাতীয় নির্বাচনে পরাজিত হন।  ২০১৮ সালে একাদশ জাতীয় সংসদ নির্বাচনে তিনি বিশ দলীয় জোট থেকে একই আসনে প্রার্থী হিসেবে মনোনীত হন ও পরাজিত হন।   গ্রেফতার ও কারাবরণ  ২০১০ সালের ৩০ শে জুন  খুলনায় একটি মিছিল থেকে গ্রেফতার হয়ে পাঁচ বছর কারাভোগ করেন, এবং পরবর্তীতে বিভিন্ন সময়ে বিভিন্ন মেয়াদে তিন থেকে চার বার কারান্তরীন হন। তিনি ২০১২ সালে কারা বরণ করেন।   নির্বাচনী ইতিহাস   বছর নির্বাচনী এলাকা দল ভোট % ফলাফল২০০১খুলনা-৫চারদলীয় ঐক্য জোট১,০৫,৭৪০৪৯.০৬২০০৮খুলনা-৫চারদলীয় ঐক্য জোট  ১,০৫,৩১২ ৪১.০৩%   তথ্যসূত্র   বহিঃসংযোগ  বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:অষ্টম জাতীয় সংসদ সদস্য বিষয়শ্রেণী:খুলনা জেলার রাজনীতিবিদ বিষয়শ্রেণী:সরকারি ব্রজলাল কলেজের প্রাক্তন শিক্ষার্থী
চার অধ্যায় হলো ১৯৯৭ সালে মুক্তিপ্রাপ্ত একটি ভারতীয় হিন্দি নাটকীয় চলচ্চিত্র। ১৯৩৪ সালে লিখিত রবীন্দ্রনাথ ঠাকুরের শেষ উপন্যাস চার অধ্যায় অবলম্বনে নির্মিত এই ছবিটির চিত্রকাহিনি রচনা ও পরিচালনা করেন কুমার সাহানি।  এই ছবির প্রেক্ষাপট ১৯৩০ ও ১৯৪০-এর দশকের পরবর্তী বঙ্গীয় নবজাগরণ যুগ। ছবির চরিত্রগুলি হল তরুণ বুদ্ধিজীবী ও বিপ্লবী। তারা ভারতের স্বাধীনতা আন্দোলনের সঙ্গে যুক্ত। ছবির বিষয়বস্তু হল ব্যক্তিগত জীবনে রাজনৈতিক ইস্যুগুলির প্রভাব, অন্ধ জাতীয়তাবাদ ও নেতার প্রতি অন্ধ আনুগত্য এবং আদর্শবাদের কুৎসিত দিক।  ছবির অভিনেতা-অভিনেত্রীরা বেশিরভাগই অপেশাদার। এঁরা হলেন নন্দিনী ঘোষাল (কেলুচরণ মহাপাত্রের ছাত্রী এক ওড়িশি নৃত্যশিল্পী), কৌশিক গোপাল (মনস্তত্ত্ববিদ), সুমন্ত চট্টোপাধ্যায় (বিজ্ঞাপন ও মঞ্চ অভিনেতা)।  অভিনয়শিল্পীগণ  সুমন্ত চট্টোপাধ্যায় - অতীন্দ্র  নন্দিনী ঘোষাল - এলা  কৌশিক গোপাল - ইন্দ্রনাথ  শিবপ্রসাদ মুখোপাধ্যায়   শ্রুতি ইউসুফ  রজত কপুর  রামচন্দ্র পারিহার   তথ্যসূত্র   বহিঃসংযোগ    বিষয়শ্রেণী:১৯৯৭-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় উপন্যাস-ভিত্তিক চলচ্চিত্র বিষয়শ্রেণী:রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র বিষয়শ্রেণী:১৯৯০-এর দশকের হিন্দি ভাষার চলচ্চিত্র বিষয়শ্রেণী:ভারতীয় স্বাধীনতা আন্দোলনের পটভূমিতে চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:১৯৪০-এর দশকের পটভূমিতে চলচ্চিত্র বিষয়শ্রেণী:বাংলার পটভূমিতে চলচ্চিত্র